[{"text_idx": "#000000", "text": "Rydym yn grwp o bobl sy wedi ymrwymo i geisio dylunio a darparu datrysiadau i\u2019r golled o fioamrwyiaeth a\u2019r argyfwng hinsawdd sy\u2019n ein hwybebu."}, {"text_idx": "#000001", "text": "Dwi wedi bod yn gweithio i Tir Canol ers mis Awst 2019, pan oedd y prosiect dal yn bydoli fel O\u2019r Mynydd i\u2019r Mo\u0302r. Mae wedi bod yn fraint enfawr cael bod yn rhan o sicrhau bod y prosiect newydd yn cael ei ddatblygu gyda phobl yn lleol trwy broses o gyd-ddylunio. Mae fy ro\u0302l nawr yn cynnwys sicrhau bod gweledigaeth a Glasbrint Tir Canol yn cael ei gyflawni ar ran pawb a gymerodd ran yn ei ddatblygiad, drwy weithio gyda ffermwyr, sefydliadau a chymunedau lleol i ddod a\u0302\u2019r weledigaeth hon yn fyw. Rwy\u2019n angerddol dros archwilio sut rydym yn ymateb yn lleol i\u2019r argyfwng hinsawdd a bioamrywiaeth mewn ffordd gynhwysol."}, {"text_idx": "#000002", "text": "Rwyf wedi gweithio yn y trydydd sector yng Nghymru, y sector bwyd a diod, a bues yn Warden ar Ynys Enlli am dair blynedd."}, {"text_idx": "#000003", "text": "Ar benwythnosau gallwch ddod o hyd i mi... yn rhedeg, nofio neu syrffio ar hyd yr arfordir, neu chwarae pe\u0302l-droed gyda Sgwad Datblygu Merched Aberystwyth."}, {"text_idx": "#000004", "text": "Fi yw Swyddog Natur newydd Tir Canol. Mi fyddai\u2019n cyd-weithio gyda thirfeddianwyr a grwpiau cymunedol lleol yn edrych ar ba gyfleoedd sydd ar gael i adfer cynefinoedd ac ehangu llwybrau bioamrywiaeth ar draws tir a mo\u0302r yn yr ardal. Dwi\u2019n edrych ymlaen at weithio gyda phobl ac adeiladu ar y gwaith gwych sydd yn digwydd yn barod. Cysylltwch efo fi os hoffech wybod mwy, neu os ydych am holi am gefnogaeth yn eich gwaith adfer ar dir rydych yn berchen neu yn rheoli."}, {"text_idx": "#000005", "text": "Rwy\u2019n ffotograffydd bywyd gwyllt ac yn ecolegydd o Ogledd Cymru, ac mae gen i ddiddordeb mawr yn rheoli tir ac adfer ar raddfa tirwedd. Ges i fy magu ar Ynys Enlli lle wnaeth fy nheulu gweithio fel ffermwyr tenantiaid yn rheoli cynefinoedd amrywiol yr ynys \u2013 profiad sydd wedi fy ysbrydoli i weithio yn y sector yma."}, {"text_idx": "#000006", "text": "Pam nad ydw i yn waith...gallwch ddod o hyd imi yn tynnu lluniau bywyd gwyllt, rhedeg neu gerdded yn y mynyddoedd, neu neidio mewn i nofio yn y mo\u0302r neu afonydd oer lleol."}, {"text_idx": "#000008", "text": "Mae\u2019r bartneriaeth yn cynnwys y sefydliadau canlynol ar hyn o bryd:"}, {"text_idx": "#000010", "text": "\u201cDwi wrth fy modd cael bod yn rhan o brosiect sydd efo pobl a natur yn ganolog iddo. Dwi wir yn credu bod cydweithio\u2019n hanfodol er mwyn gallu ymateb i\u2019r heriau amgylcheddol rydyn ni i gyd yn eu hwynebu, ac rwy\u2019n edrych ymlaen at chwarae fy rhan i ddiogelu ein tirwedd anhygoel a\u2019r bywyd gwyllt sydd ynddo, i bawb sy\u2019n byw yma nawr ac yn y dyfodol.\u201d"}, {"text_idx": "#000011", "text": "Mae Tir Canol yn bartneriaeth sy\u2019n cael ei chynnal ar hyn o bryd gan RSPB Cymru."}]